CELEX: 32021R1916
Language: sl
Date: 2021-11-03 00:00:00
Title: Uredba Komisije (EU) 2021/1916 z dne 3. novembra 2021 o spremembi Priloge I k Uredbi (ES) št. 1334/2008 Evropskega parlamenta in Sveta glede vključitve 4-amino-5-(3-(izopropilamino)-2,2-dimetil-3-oksopropoksi)-2-metilkinolin-3-karboksilne kisline na seznam Unije z aromami (Besedilo velja za EGP)

4.11.2021   
               
               
                  SL
               
               
                  Uradni list Evropske unije
               
               
                  L 389/11
               
            
         UREDBA KOMISIJE (EU) 2021/1916
         z dne 3. novembra 2021
         o spremembi Priloge I k Uredbi (ES) št. 1334/2008 Evropskega parlamenta in Sveta glede vključitve 4-amino-5-(3-(izopropilamino)-2,2-dimetil-3-oksopropoksi)-2-metilkinolin-3-karboksilne kisline na seznam Unije z aromami
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (1) in zlasti člena 11(3) Uredbe,
         ob upoštevanju Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2) ter zlasti člena 7(5) Uredbe,
         ob upoštevanju naslednjega:
         
                     (1)
                  
                  
                     Priloga I k Uredbi (ES) št. 1334/2008 določa seznam Unije z aromami in izvornimi snovmi, odobrenimi za uporabo v in na živilih, ter pogoje njihove uporabe.
                  
               
                     (2)
                  
                  
                     Z Izvedbeno uredbo Komisije (EU) št. 872/2012 (3) je bil sprejet seznam aromatičnih snovi in vključen v del A Priloge I k Uredbi (ES) št. 1334/2008.
                  
               
                     (3)
                  
                  
                     Navedeni seznam se lahko posodablja v skladu s skupnim postopkom iz člena 3(1) Uredbe (ES) št. 1331/2008 na pobudo Komisije ali na podlagi zahtevka, ki ga vloži država članica ali zainteresirana stran.
                  
               
                     (4)
                  
                  
                     Pri Komisiji je bil 24. februarja 2015 vložen zahtevek za odobritev uporabe 4-amino-5-(3-(izopropilamino)-2,2-dimetil-3-oksopropoksi)-2-metilkinolin-3-karboksilne kisline (št. FL 16.130) in ene od njenih soli, namreč njene hemisulfatne monohidratne soli, kot aromatičnih snovi v različnih živilih, ki dejansko spadajo v več kategorij živil s seznama Unije z aromami in izvornimi snovmi. V skladu z zahtevkom sta samo navedena snov in njena hemisulfatna monohidratna sol, ne ne pa tudi druge soli te snovi, namenjeni za dodajanje živilu kot aromi. Komisija je zahtevek priglasila Evropski agenciji za varnost hrane (v nadaljnjem besedilu: Agencija) in jo zaprosila za mnenje. Komisija je zahtevek tudi dala na voljo državam članicam v skladu s členom 4 Uredbe (ES) št. 1331/2008.
                  
               
                     (5)
                  
                  
                     Agencija je v mnenju (4), sprejetem 30. novembra 2016, ocenila varnost snovi in njene hemisulfatne monohidratne soli v skladu s št. FL 16.130. Navedla je, da gre za snov z lastnostmi spreminjanja arome in ugotovila, da njena uporaba in uporaba samo njene hemisulfatne monohidratne soli na podlagi ocenjenih vrednosti prehranskega vnosa ne vzbujata zaskrbljenosti glede varnosti.
                  
               
                     (6)
                  
                  
                     Glede na mnenje Agencije je primerno odobriti uporabo snovi št. FL 16.130 in njene hemisulfatne monohidratne soli kot aromatičnih snovi pod določenimi pogoji uporabe, ker njuna uporaba pod temi pogoji ne vzbuja zaskrbljenosti in se zanjo ne pričakuje, da bo zavajala potrošnika. Glede na to, da je samo hemisulfatna monohidratna sol zadevne snovi namenjena za dodajanje živilu kot aroma, je prav tako zaradi jasnosti primerno izrecno navesti, da se opomba 1 iz oddelka 2 dela A Priloge I k Uredbi (ES) št. 1334/2008 ne uporablja za to snov.
                  
               
                     (7)
                  
                  
                     Del A Priloge I k Uredbi (ES) št. 1334/2008 bi bilo zato treba ustrezno spremeniti.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Del A Priloge I k Uredbi (ES) št. 1334/2008 se spremeni v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. novembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 354, 31.12.2008, str. 34.
         
            (2)  UL L 354, 31.12.2008, str. 1.
         
            (3)  Izvedbena uredba Komisije (EU) št. 872/2012 z dne 1. oktobra 2012 o sprejetju seznama aromatičnih snovi iz Uredbe (ES) št. 2232/96 Evropskega parlamenta in Sveta, njegovi uveljavitvi v Prilogi I k Uredbi (ES) št. 1334/2008 Evropskega parlamenta in Sveta ter razveljavitvi Uredbe Komisije (ES) št. 1565/2000 in Odločbe Komisije 1999/217/ES (UL L 267, 2.10.2012, str. 1).
         
            (4)  EFSA Journal 2017;15(1):4660.
      
      
         
            PRILOGA
            V preglednici 1 oddelka 2 dela A Priloge I k Uredbi (ES) št. 1334/2008 se za vnosom 16.127 vstavi naslednji vnos za št. FL 16.130:
            
               
                           „16.130
                        
                        
                           4-amino-5-(3-(izopropilamino)-2,2-dimetil-3oksopropoksi)-2-metilkinolin-3-karboksilna kislina
                        
                        
                           1359963-68-0
                        
                        
                           2204
                        
                        
                            
                        
                        
                           Vsaj 99 % najmanjše analizirane vrednosti (IR NMR MS)
                        
                        
                           Opomba: Opomba 1 iz oddelka 2 dela A Priloge I k Uredbi (ES) št. 1334/2008 se ne uporablja za to snov.
                           Omejitve, kadar se uporablja kot aromatična snov, izražena kot vsota karboksilne kisline in hemisulfatne monohidratne soli, izražena kot kislina:
                           v kategoriji 1.4 – največ 10 mg/kg,
                           v kategoriji 1.6.3 – največ 30 mg/kg,
                           v kategoriji 1.8 – največ 30 mg/kg,
                           v kategorijah 2.2.1 in 2.2.2 – največ 30 mg/kg,
                           v kategoriji 3 – največ 30 mg/kg,
                           v kategoriji 4.2.3 – največ 10 mg/kg,
                           v kategoriji 4.2.4.1 – največ 30 mg/kg,
                           v kategoriji 4.2.4.2 – največ 10 mg/kg,
                           v kategorijah 4.2.5.1, 4.2.5.2, 4.2.5.3 in 4.2.5.4 – največ 30 mg/kg,
                           v kategorijah 5.1 in 5.2 – največ 30 mg/kg,
                           v kategoriji 5.3 – največ 300 mg/kg,
                           v kategoriji 5.4 – največ 30 mg/kg,
                           v kategoriji 6.3 – največ 45 mg/kg,
                           v kategoriji 7.2 – največ 15 mg/kg,
                           v kategorijah 8.3.1, 8.3.2 in 8.3.3 – največ 15 mg/kg,
                           v kategorijah 8.3.4.1, 8.3.4.2 in 8.3.4.3 – največ 15 mg/kg,
                           v kategoriji 11.2 – največ 30 mg/kg,
                           v kategoriji 12.4 – največ 30 mg/kg,
                           v kategoriji 12.5 – največ 10 mg/l.
                           v kategorijah 14.1.2, 14.1.3 in 14.1.4 – največ 7 mg/l.
                           v kategorijah 14.1.5.1 in 14.1.5.2 – največ 7 mg/kg,
                           v kategoriji 14.2.1 – največ 7 mg/l.
                           v kategorijah 14.2.2 in 14.2.5 – največ 10 mg/l.
                           v kategoriji 15.1 – največ 30 mg/kg,
                           v kategoriji 16 (razen proizvodov, zajetih v kategorijah 1, 3 in 5) – največ 15 mg/kg.
                        
                        
                            
                        
                        
                           EFSA“
                        
                     
                           Hemisulfatna monohidratna sol 4-amino-5-(3-(izopropilamino)-2,2-dimetil-3-oksopropoksi)-2-metilkinolin-3-karboksilne kisline
                        
                        
                           1460210-04-1
                        
                        
                           2204.1
                        
                        
                            
                        
                        
                           Sopomenka: 3-kinolinkarboksilna kislina, 4-amino-5-[2,2-dimetil-3-[(1-metiletil)amino]-3-oksopropoksi]-2-metil-, sulfat, hidrat (2:1:2).
                           Vsaj 99 % najmanjše analizirane vrednosti (HPLC)